open-index/open-wikipedia-markdown huggingface dataset:
Charles de Bourbon-Vandôme

**  Charles de Bourbon-Vandôme ** (født  22. september 1523 i La Ferté-sous-Jouarre i Frankrike, død 9. mai 1590 i slottet i Fontenay-le-Comte i Vendée) var en av den katolske kirkes kardinaler. Han var erkebiskop av Saintes i Frankrike. Han ble kreert til kardinal av pave Paul III den 9. januar 1548.  Den katolske liga anså ham, som da satt fengslet, som rettelig konge av Frankrike etter Kong Henrik IIIs død i 1589. Hav var med dett i en periode en viktig skikkelse i de franske religionskriger.

## Liv og virke
### Bakgrunn
Charles av Bourbon var sønn av hertugen av Vendôme Karl IV av Bourbon, samt bror til kongen av Navarra Anton av Bourbon og prinsen av Condé Louis I av Bourbon.

### Kardinal
Charles trådte som ung inn i prestestanden og ble kreert til kardinal. Av de katolske makter ble han tatt i 1584 som tronfølger etter Henrik III av Frankrike som den nærmest arveberettigede katolske prinsen - dette for å forhindre at en protestant ble neste konge. For det eldste aktuelle medlem av kongsslekten, Henrik av Navarra (sønn av Karl IIIs avdøde eldre bror Antoine), var protestant. Når de lanserte kardinalen, var det hans slektslinje som var grunnen, for Charles var verken kjent for karakterstyrke eller intelligens. 

Kong Henrik III fikk da Charles fengslet i slottet i Blois den 23. desember 1588. Han ble så flyttet rundt fra ett slott tl det neste, formodenlig for å forhindre at han og hans støttespillere skulle klare organisere en rømning. 

Etter Henriks død i august 1589 ble han hyllet av Den katolske liga som dens konge under navnet *Karl X*. Han satt imidlertid fortsatt fengslet. Hans fengsel, i Chinon, ble åpenbart ansett for å være farlig nær katolskdominert område, då han ble atter en gang flyttet sent i november, denne gang til Fontenay-le-Comte. Han døde allerede neste år, fengslet i Fontenay-le-Comte, og ble begravd i karteusernes kloster i Gaillon.

Den katolske liga utså da i stedet hans brorsønn, Charles av Bourbon-Comdé og sønn av Louis I av Bourbon til tronfølger. Denne hadde de imidlertid enda mindre fremgang med enn onkelen i sine tronkrav.

## Referanser


## Litteratur
*
*
*

## Eksterne lenker
* Charles de Bourbon-Vandôme
Giulio Feltrio della Rovere

** Giulio Feltrio della Rovere** (født 1533 i Urbino, død 3. september 1578) var en av Den katolske kirkes kardinaler. Han var kleriker fra bispedømmet Urbino.

Han ble kreert til kardinal *[[in pectore]]* av pave Paul III den 27. juli 1547, publisert 9. januar 1548.

## Referanser


## Eksterne lenker
* Biografi på The Cardinals of the Holy Roman Church
Girolamo Verallo

** Girolamo Verallo** (1497–1555) var en av den katolske kirkes kardinaler. Han var tilknyttet den romerske kurie, og var også nuntius i Venezia, der han fremmet jesuittordenens virke.

Han ble senere biskop av Bertinoro, så av Caserta og deretter erkebiskop av Rossano. Frankrike.

I 1541 ble han nuntius i Wien. Han arbeidet for at Tridentinerkonsilet skulle få flest mulig deltakere. Senere ble han nuntius ved Karl Vs hoff (1547).

Han ble kreert til kardinal av pave Paul III den 8. april 1549.

I 1551 var han pavens utsending til kong Frans I av Frankrikes hoff. I 1552&ndash;1553 var han prefekt for den apostoliske signatur.

## Referanser


## Eksterne lenker
* Biografi på The Cardinals of the Holy Roman Church
Bernardino Maffei

** Bernardino Maffei** (født 27. januar 1514 i Roma, død 16. juli 1553 i Roma) var en av Den katolske kirkes kardinaler. Han var også kjent som dikter, orator, historiker og antikvar.

## Biografi
Han studerte jurisprudens i Padova, og under Dandinos hyppige fravær var han sekretær til kardinal Alessandro Farnese, og senere til pave Paul III.

Den 12. mars 1547 ble han utnevnt til biskop av Massa Marittima, og deretter av Caserta (juni 1549), og så av erkebispedømmet Chieti (november 1549).

Han ble kreert til kardinal av pave Paul III den 8. april 1549. Han var også høyt skattet av etterfølgeren Julius III. Han var en nær venn av Ignatius av Lojola, og ble høyt skattet av pave Julius III.

Hans kommentar til *[[Cicero]]s brev* er blitt høyt skattet. Han skrev også «De inscriptionibus et imaginibus veterum numismatum''».

## Referanser


## Eksterne lenker
* Biografi på The Cardinals of the Holy Roman Church
Bob Bakker

**Robert T. Bakker** (født 24. mars 1945 i Bergen County i New Jersey) er en amerikansk paleontolog. 

Han er utdannet på Johns Hopkins-universitetet i Baltimore og senere på Harvard University. Han har skrevet flere bøker hvor han kommer med flere teorier om dinosaurenes adferd og anatomi. Han er også en som ofte uttaler seg i TV-programmer. En av de tingene han har blitt kjent for er at han har forsvart teorier om at noen dinosaurer var likevarme. 

Han er for øvrig også kjent for sitt store skjegg og sitt ganske lange hår og for at han ofte går med stetsonhatt.

## Referanser


## Eksterne lenker
* 
*
Mausoleet i Halikarnassos

**Mausoleet i Halikarnassos** (gresk: Μαυσωλείο της Αλικαρνασσού) var et antikk gravmæle som ble reist i Halikarnassos (dagens Bodrum i Tyrkia) i tiden mellom 353 og 350 f.Kr. av satrapen Mausollos og var ett av verdens syv underverker. Begrepet mausoleum blir i dag brukt generisk om gravmæler over bakkenivå.

Mausollos påbegynte gravmælet, men døde relativt ung og hans kone (og søster) Artemisia den yngre fullførte gravmælet. Det ble konstruert av arkitektene Satyros og Pytheos, og skulpturene ble framstilt av billedhuggerne Bryaxis, Skopas, Leokhares og Timotheos. Den ferdige strukturen av gravmælet ble betraktet som en slik estetisk triumf at Antipatros fra Sidon identifiserte det som en av sine syv underverker i den antikke verden.

Gravmælet sto relativt uskadet fram til 1100-tallet, men i 1494 ble det funnet i ruiner av Johanitterridderne. Årsaken var muligens et jordskjelv. Ridderne brukte deretter marmoren i tempelet til byggingen av Petersborgen.

Det er fremdeles mulig å se restene etter det midt i dagens Bodrum, men det krever en god del fantasi for å forestille seg hvordan det har vært (i likhet med Artemistempelet i Efesos). Funnene knyttet til gravmælet ble på 1800-tallet gjort først av den britiske ambassadøren lord Stratford, mens i 1966 begynte danske arkeologer arbeidet med å grave det ut under ledelse av professor Christian Jeppesen.

## Referanser


## Litteratur
* Thiollet, Jean-Pierre (2010): *Bodream*, Anagramme Ed., .

## Eksterne lenker
*
Sand (Suldal)

**Sand** er det største tettstedet og kommunesenter i Suldal kommune i Rogaland. Det har  innbyggere per 1. januar , og ligger omtrent 30 kilometer sør for Sauda. Sand har hatt fergeforbindelse over Sandsfjorden til Ropeid, men denne er nå lagt ned. Fergesambandet er fra 2015 blitt erstattet av bro som er en del av riksveien.

Stedet har lange tradisjoner som handelssentrum og knutepunkt i Ryfylke, og har også en lang historie med skipsbygging. Sand er en småby med kafeer og butikker som er konsentrert rundt hovedgaten med det enkle navnet Gata. 

Sand var Statkraft sitt administrasjonssenter under utbyggingen av Ulla-Førre anlegget. Dette førte til at standarden på veinettet rundt Sand ble kraftig forbedret, og at det ble anlagt ny hovedvei nord for sentrum som ertsattet en gamle Postveien og avlastet sentrum for trafikk. Under utbyggingen bygde Statkraft også en ny barneskole på Sand.

Ryfylkemuseet ligger på vestsiden av havna og Sand kirke på høyden bak sentrum. Den ble bygget i 1852.

## Geografi og samferdsel
Sør for sentrum krysser gangbrua Høse bru, som ble kåret til «bridge of the year» 2013 av det amerikanske reiselivsmagasinet *Travel+Leisure,* Suldalslågen.

Røssliane er en område med veistrekning mellom Sand og Erfjord. Området er spesielt benevnt i forbindelse med åpning av ny bro over Sandsfjorden. 

## Kommune
Sand kommune ble opprettet i 1859, da den ble skilt ut fra Jelsa. Sand omfattet landet på begge sider av Sandsfjorden i tillegg til den nedre delen av dalføret til Suldalslågen. I 1965 ble Sand, Suldal, Jelsa, Erfjord og deler av Imsland slått sammen til Suldal kommune. Sand hadde da 1 135 innbyggere som bodde på et areal av 221&nbsp;km².

## Navnet Sand

Det ubøyde og usammensatte navnet «Sand» (fra gammelnorsk *sandr*) kan indikere at stedet som ferdselsknutepunkt opprinnelig har vært viktigere enn bosetningen.
Senere bosetning kunne føre til at navnet i mellomalderdokument er skrevet i bøyd form, som i *a Sanðe* fra 1295, *til Sanz* fra 1316. Navnet har likevel holdt seg i enkel form.  Sand var et viktig knutepunkt for ferdsel, med samband både inn og ut fjorden, over til Ropeid på andre siden av fjorden og innover dalføret i Suldal.  På Sand har en skiftet reisemåte, frå båt til fots eller omvendt, og sandstranda var viktig for å kunne komme i land og trekke opp båter.

Etter som bosetningen vokste fram, fikk stedet også to sekundærnavn: *Sandslandet* og *Strandstaden*.

## Referanser


## Eksterne lenker
* Suldal kommunes heimeside
* Sand - tettstad i Suldal - Store norske leksikon
* Ryfylkemuseet
* Suldalslågen
20. etappe i Tour de France 2005

**20. etappe** i Tour de France 2005 bestod av en 55,5 kilometer lang og krevende tempoetappe med start og mål i Saint-Étienne.

Ivan Basso åpnet meget hardt, og ledet ved første mellomtid etter 17 kilometer med sju sekunder på Lance Armstrong. Deretter falt Basso noe av, blant annet fordi han tok det svært rolig i de svingete utforkjøringene og ikke tok noen sjanser. Den eneste som kunne gi Armstrong en viss konkurranse var Jan Ullrich, som sikret seg andreplass på etappen og rykket opp på tredjeplass i sammendraget.

Dagens ulykkesfugl var Michael Rasmussen, som havnet helt nede på en 77.-plass på etappen. Han måtte i asfalten to ganger, og byttet sykkel hele fem (!) ganger på grunn av et defekt gir. Han tapte så mye tid på alle problemene at han falt fra tredje- til sjuendeplass i sammendraget.

## [[Saint-Étienne]] – Saint-Étienne ([[Temporitt|tempo]])
***Etappe:** 20
***Dato:** 23. juli 
***Lengde:** 55,5 km
***Norske resultater:**
:80. Thor Hushovd
:97. Kurt-Asle Arvesen
***Gjennomsnittshastighet:** 46,4 km/t

## Offisielle mellomtider

**Point de chronomètrage – 17 km**





**Saint-Romain-en-Jarez – 35 km**





**Col de la Gachet – 40.2 km**





	
**La Talaudiere – 49.7 km**





## Eksterne lenker
* Etappebeskrivelse og recap på cyclingnews.com
Floyd Landis

**Floyd Landis** (født 1975) er en amerikansk tidligere syklist.

Han begynte å sykle profesjonelt i 1999, og syklet for US Postal Cycling Team fra 2002. Fra 2005 til 2006 syklet han for Phonak. Landis vant Tour de France sammenlagt i 2006, men ble senere fratatt tittelen etter å ha testet positivt for doping.

Landis vokste opp i et mennonitt-samfunn. Mennonittene er del av den anabaptistiske tradisjonen, og er strengt bibeltro. Han syklet ofte om natten fordi hans foreldre ikke likte at han syklet eller drev med idrett.

Han la opp som profesjonell syklist i begynnelsen av 2011.

## Dopingskandalen
Laget til Landis, Phonak, bekreftet 27. juli 2006 at Landis hadde testet positivt på doping. Etter å ha sprukket totalt på den 16. etappe i Tour de France 2006, slo Floyd Landis grusomt tilbake på den 17. etappen og vant hele 5,42 minutter foran Carlos Sastre. Men dopingprøven som ble tatt etter denne etappen, viste at Landis hadde for høye testosteron- og epitestosteronverdier i kroppen da han ble testet. Den 5. august ble han sparket ut av laget etter at også B-prøven viste seg å være positiv.

Saken var svært lenge til behandling i USADA, det amerikanske antidoping-forbundet, hvor det til slutt ble erkjent at han hadde brukt ulovlige midler. Reglene til UCI, det internasjonale sykkelforbundet, krever at kjennelsen om diskvalifisering er gjort i syklistens hjemland. Landis ble utestengt fra proffsykling i to år. Han vant ikke frem med sin anke, og i september 2007 ble Óscar Pereiro Sio utropt til vinner av Tour de France 2006.

Landis ble utestengt fra idrett i to år. Etter utestengelsen fortsatte han sykkelkarrieren for det amerikanske laget OUCH Pro Cycling Team Presented by Maxxis i 2009, før han i 2010 gikk til Bahati Foundation Pro Cycling Team.

Landis innrømmet i mai 2010 å ha drevet systematisk doping gjennom store deler av karrieren, og anklagde blant andre Lance Armstrong for ha gjort det samme. Armstrong innrømmet systematisk dopingbruk i 2013.

### Søksmål
I 2013 skrev media at Lance Armstrong er blitt formelt anklaget av Floyd Landis for brudd på loven om falske krav (*False Claims*-loven). Hvis USAs føderale rettsvesen dømmer Armstrong til å betale en erstatning til USA, så kan Landis «oppnå en belønning på rundt 15-25 prosent av det utmålte erstatningsbeløpet». I 2018 ble det klart at partene inngikk et forlik, der Armstrong betalte staten 5 millioner dollar, der Landis mottok 1.1 million av disse. Armstrong måtte i tillegg dekke Landis' sakskostnader.

## Referanser


## Eksterne lenker
* 
* Floyd Landis' hjemmeside
*
Knakkeplass

En **knakkeplass** er den arkeologiske betegnelsen på et sted der folk produserte eller bearbeidet gjenstander som for eksempel verktøy, våpen eller andre artefakter i steinalderen. Gjenstandene ble som regel laget av kvarts eller flint. Typisk for slike steder er at en finner kvarts- og/eller flintavslag &ndash; små biter som har blitt slått av råmaterialet som ble bearbeidet frem til en ferdig gjenstand.
Stadium of Light

**Stadium of Light** er fotballbanen til Sunderland AFC, og ligger nordøst i England.

Banen erstattet Roker Park sommeren 1997. Den ble bygd med opprinnelig publikumskapasitet på , som senere er utvidet til , og den er konstruert for å kunne utvides til en samlet kapasitet på . Banen holder til på Sheepfolds på nordsiden av elven Wear, og ligger oppe på en gammel kullgruve.

Navnet på banen ble valgt gjennom en konkurranse, og spiller på lasarlysene som fra hjørnene på anlegget lyser opp nattehimmelen. 

Stadionet fikk sin internasjonale debut i 1999 da  møtte  i vennskapskamp, og i obligatorisk kamp i april 2003 da England møtte  i kvalifiseringskamp for Europamesterskapet i fotball i 2004.

Etter et fritt fall av Sunderland AFC i april 2018, hvor klubben rykket ned til EFL League One, vil de øverste tribunene være stengt fra og med 2018/19-sesongen, med unntak av noen store kamper.

## Eksterne lenker
* 
* bbc.co.uk viser anlegget.
* Informasjon om Stadium of Light hos Stadiumguide.com
* Internet Football Grounds Guide – Stadium of Light, Sunderland AFC
Rueben Mayes

**Rueben A. Mayes** (født 6. juni 1963 i North Battleford i Saskatchewan) er en tidligere amerikansk fotball running back som spilte i National Football League (NFL) fra 1986 til 1993. Han er innlemmet i College Football Hall of Fame for sine utmerkelser mens han spilte for Washington State Cougars.

## Tidlig liv og high school
Han ble først kjent som en running back ved North Battleford Comprehensive High School i North Battleford i Saskatchewan. I 1980 ledet Mayes NBCHS Vikings til en ubeseiret sesong og mesterskapstittelen i SHSAA 3A. I 1981 satte han en provinsrekord i 100 meter under SHSAAs friidrettsstevne, som fremdeles står i dag.

## Karriere i college
Mayes spilte college football ved Washington State University i Pullman, hvor han ble anerkjent som en All-American og endte på tiende plass i avstemningen for Heisman-troféet i 1984. Mayes satte sesong- og karriererekorder for yards på løp (1 632; 3 519 yards) med Cougars, og satte en NCAA-rekord for flest yards på løp i en kamp (357) borte mot Oregon i 1984). Det var en Pacific-10 Conference-rekord i over et kvar århundre før Ka'Deem Carey slo den i 2012.

I 1995 ble Mayes utvalgt til All-Time WSU Team av en gruppe satt sammen av *[[The Spokesman-Review]]*. Han ble igjen utvalgt til et lignende lag i 1998 av CougFan.com. Den 1. mai 2008 ble han stemt inn i College Football Hall of Fame. I august 2017 ble han utpekt til den beste spilleren fra Washington State da en gruppe utvalgt av Pac-12 Network ble bedt om å rangere de 12 beste spillerne fra universitetet.

## Profesjonell karriere
Mayes ble valgt i tredje runde (#57) i NFLs draft i 1986 av New Orleans Saints. Han ble også valgt som nummer to i Canadian Football Leagues draft av Saskatchewan Roughriders, men spilte aldri i CFL. Associated Press utpekte ham til NFL Offensive Rookie of the Year Award det året, og til tross for at ofte pådro seg skader ble han utvalgt til Pro Bowl to ganger. Etter fem sesonger med Saints ble Mayes byttet til Seattle Seahawks i april 1992, hvor han spilte ut sine to siste år i ligaen.

### Statistikker

## Senere liv
Etter NFL involverte Mayes seg i veldedig arbeid for bedre utdannelse for utsatt ungdom. Han fikk senere en mastergrad og returnerte til WSU som en administrator. Per november 2018 var han Chief Development Officer at Pullman Regional Hospital. Sønnen Logan var en trestjerners linebacker ved Marist Catholic High School i Eugene i Oregon, og gikk i likhet med faren på Washington State.

Mayes er en av kun fem personer fra Saskatchewan som har spilt i NFL. De andre var Arnie Weinmeister, Jon Ryan, Ben Heenan, Brett Boyko og Brett Jones. Dokumentarfilmen *The Saint from North Battleford* fra 1989, regissert av Selwyn Jacob, omhandlet Mayes.

## Referanser


## Eksterne lenker
*
* Statistikker i NFL
Deduksjon (filosofi)

**Deduksjon** (la. *de* «ut» og *ducere* «lede, føre») beskriver innenfor filosofien og logikken en slutning der bevegelsen fra premissene til konklusjonen er slik at hvis premissene er sanne, må konklusjonen nødvendigvis være sann.

Ofte er deduksjon en metode for å trekke logiske slutninger om enkeltting ut fra allmenne observasjoner &ndash; det motsatte av induksjon.

## Litteratur
*  
*  
* 
*  
*  
* 
*  
* 

## Se også
* Argument (filosofi) / Konklusjon (filosofi)
* Induksjon (filosofi)
* Gyldighet (filosofi)
MLS

**MLS** kan vise til:

* Major League Soccer, øverste ligaen i fotball i USA
* Mezjdunarodnaja Leninskaja Sjkola, den internasjonale Lenin-skolen i Sovjetunion
Vitenskapelig høgskole

En **vitenskapelig høgskole** er i det norske utdanningssystemet en utdanningsinstitusjon på universitetsnivå innenfor snevrere fagområder, med samme type ansvar og fullmakter for utdanning, forskning og forskerutdanning.

Norges landbrukshøgskole fikk status som vitenskapelig høyskole i 1897, da det ble bestemt at forskning skulle være en hovedoppgave ved siden av undervisning ved det som til da het *Den høiere Landbrugsskole*.

Statusen som vitenskapelig høgskole fås idag gjennom akkreditering av NOKUT. Det teologiske menighetsfakultet var den første institusjonen som fikk opprykk fra statusen som høgskole, til vitenskapelig høgskole etter at loven ble endret i 2005. De siste høyskoler som fikk opprykk var Misjonshøgskolen, Handelshøyskolen BI og Høgskolen i Molde (1. januar 2010), og anno 2010 er det ni vitenskapelige høgskoler i Norge. 

De vitenskapelige høyskolene har rett til å bruke betegnelsen *Specialized University Institution* på engelsk.

## Se også
* Liste over universitet og høgskoler i Norge

## Referanser
Stine Buer

**Stine Merete Buer** (født 1971) er en norsk journalist, programleder, skuespiller og komiker. Hun er blant annet kjent fra humorprogrammet *[[Melonas]]* på NRK.

Buer er oppvokst i Rælingen.

Hun gikk teaterlinjen ved Romerike folkehøgskole etter at hun var ferdig med videregående skole i 1990. Hun tok deretter grunnfag i fransk og kunsthistorie ved Universitetet i Oslo. Hun har også journalistutdannelse fra Høgskolen i Volda.  

Buer ble tilknyttet i NRK Fjernsynet allerede i 12-årsalderen. Gjennom tenårene medvirket hun i en rekke programmer for barn og unge, blant annet *[[4711 (TV-program)|4711]]* med Trond-Viggo Torgersen og Trond Kirkvaag i 1986. I denne perioden var hun også barneskuespiller ved Chateau Neuf og spilte i blant annet *[[Pippi Langstrømpe]]* og *[[The Sound of Music]]*.

I 1996 tok hun over Vera Micaelsens programlederrolle i ungdomsprogrammet *[[Go’ elg|Go' elg]]* på NRK, etter å først ha jobbet i redaksjonen en periode. Sammen med Jan-Erik Larssen ledet hun 65 direktesendinger fram til 1998. Etter *Go' Elg* gikk hun over til ungdomsprogrammet *[[Smørøyet]]*. Der hadde hun manus og regi på serien *[[Søsterens verden]]*. Denne serien vant Prix Jeunesse i 2000. Fra 2000 til 2001 ledet hun barne- og ungdomsprogrammet *[[Reser]]* sammen med Stian Barsnes-Simonsen. I 2000 var hun også stuntreporter og programleder i den norske Melodi Grand Prix-finalen. Høsten 2001 laget hun en dokumentar om prinsesse Märtha Louise sammen med Marius Hoel. Programmet ble kalt *Prinsessen på farten* og ble sendt på prinsessens 30-årsdag.

I 2001 gikk hun til NRKs underholdnings-avdeling. Hun var utegående reporter i *[[Sommeråpent]]* i 2002 og høsten samme år var hun en av de tre skuespillerne i humorprogrammet *[[Melonas]]*. Serien gikk tre sesonger, den siste i 2006.

I 2010 deltok hun i ''Skal vi danse'' på TV 2 og i 2021 deltok hun talentkokkeprogrammet *[[Camp Kulinaris|Camp kulinaris]]* på TV3.

## Referanser


## Eksterne lenker
* 
*  Om Stine Buer hos NRK
Rollerskating

***Rollerskating*** er den norske artisten Bertine Zetlitz sitt femte musikkalbum. Det ble utgitt i 2004 på plateselskapet EMI. Singler fra dette albumet var «Fake Your Beauty» og «Ah-Ah».

## Sporliste

# «Ah-Ah»
# «Fake Your Beauty»
# «Want You»
# «If You Buy the Blue One»
# «Kiss Me Harder»
# «Candy»
# «Rollerskating»
# «Broken»
# «Wicked Wonderboys»
# «Back Where I Belong»
# «If You Were Mine»

## Eksterne lenker
*
Manuel Beltrán

**Manuel Beltrán Martínez** («Triki») (født 1971) er en spansk tidligere syklist.

Klatreren Beltran ble i 1995 profesjonell med laget Mapei. Beltrans første seier kom i 1999 under Katalonia rundt. Han vant en tempoetappe og sammenlagt. Han har fem plasseringer blant de ti beste i sammendraget i Vuelta a España. Den beste plasseringen kom i 2003 med en sjetteplass. Det beste Tour de France-resultatet er en ellevteplass fra 2000.

Den 11. juli 2008 bekreftet Det franske antidopingbyrået (AFLD) at Manuel Beltran testet positivt på EPO i Tour de France 2008.

Klengenavnet «Triki» kommer av Beltrans forkjærlighet for småkaker. Kakemonsteret i TV-serien *Sesam stasjon* heter nemlig Triki på spansk.

## Lag
* 1995–1996 Mapei
* 1997–1999 Banesto
* 2000–2001 Mapei
* 2002–2003 Team Coast
* 2003–2006 Discovery Channel
* 2007–2008 Liquigas

## Referanser


## Eksterne lenker
*
Matchskyting

**Helmatch** er en disiplin i sporten skyting. En helmatch består av 40 enkeltskudd i hver av de tre skytestillingene; stående, knestående og liggende. Den maksimale oppnåelige poengsum er 1200 poeng.

En **halvmatch** består av halvparten så mange skudd i hver enkelt stilling. Denne øvelsen er den nåværende offisielle OL-øvelsen for matchskyting for både kvinner og menn, junior og senior. 

I internasjonale konkurranser skyter man først en innledende kvalifikasjons-halvmatch, hvor en gruppe av de kommer videre til den innledende halvmatchen, hvor de åtte beste går videre til finalen, hvor vinneren blir avgjort. 

Begge øvelsene er i Norge underlagt Norges Skytterforbund.
Harald Stenvaag

**Harald Stenvaag** (født 1953) er en norsk sportsskytter.

I barndommen var Stenvaag plaget av astma. Av den grunn flyttet Stenvaag til Nord-Norge der han bodde i store deler av barndommen. Stenvaag har deltatt i seks OL. I Sommer-OL 2004 var Stenvaag norsk flaggbærer. Han har siden sin debut i VM i Sveits i 1974 kapret hele 67 mesterskapsmedaljer i OL, VM og EM. I 1990 ble Stenvaag kåret til verdens beste skytter, uansett gren, av den internasjonale pressen. I Sommer-OL 1980 var Stenvaag på forhånd en av de aller heteste gullfavorittene. Da Norge sammen med en rekke andre land trakk seg fra lekene, mistet Stenvaag en av sine største muligheter til å vinne olympisk gull i den gjeveste konkurransen innen skyting. Stenvaag er en av meget få skyttere som har vunnet tre verdenscupstevner på rad. Dette skjedde på 60 skudd liggende i 1990 og i den gjeveste disiplinen helmatch i 1993.

## Prestasjoner i OL

**[[Sommer-OL 1984]]**: 
:7.-plass 10 meter luftrifle
:14.-plass rifle 50 meter i helmatch
:17.-plass rifle 50 meter på 60 skudd liggende

**[[Sommer-OL 1988]]**:
:5.-plass 10 m luftrifle
:7.-plass 50 m rifle helmatch

**[[Sommer-OL 1992]]**:
:Sølv 50 m rifle liggende
:5.-plass 50 m rifle helmatch
:18 .-plass 10 m luftrifle

**[[Sommer-OL 1996]]**:
:30.-plass 50 m rifle liggende
:41.-plass 50 m rifle helmatch

**[[Sommer-OL 2000]]**:
:Bronse 50 m rifle helmatch
:13.-plass 50 m rifle liggende

**[[Sommer-OL 2004]]**:
:16.-plass 50 m rifle liggende
:30.-plass 50 m rifle helmatch

## Største meritter
* 106 NM-gull
* 6 individuelle EM-gull
* OL-bronse i helmatch i Sommer-OL 2000
* OL-sølv på 60 skudd liggende i Sommer-OL 1992
* VM-gull 300 m. rifle i 1982
* VM-sølv 300 m. rifle i 1986
* VM 1987: Bronse 10 m. luftrifle
* VM-gull 300 m rifle, sølv rifle 50 m liggende i 1990
* VM-gull 10 m luftrifle i 1991
* Vant verdenscupen sammenlagt: 1990 på 50 meter, 60 skudd liggende

## NM-gull

## Se også
* Liste over norgesmestere i rifleskyting

## Eksterne lenker
* 
* Hjemmesiden til Stenvaag våpensenter as
Jelena Isinbajeva

**Jelena Gadzjijevna Isinbajeva** (russisk: Елена Гаджиевна Исинбаева; født 3. juni 1982 i Volgograd) er en russisk stavhopper. Hun vant OL-gull i Athen 2004 med ny verdensrekord på 4,91 m, og ble kåret til årets kvinnelige friidrettsutøver av IAAF. Hun har senere satt flere verdensrekorder, og gikk som første kvinne over 5 meter 22. juli 2005 under et stevne i Crystal Palace i London.

Hun tok en ny gullmedalje under VM 2005 i Helsingfors. Under et Golden League-stevne i Roma 11. juli 2008 satte hun ny verdensrekord på 5.03 m.

18. august vant Isinbajeva stavsprang for kvinner i sommer-OL 2008 i Beijing og satte samtidig ny verdensrekord med 5,05 m.

Den 28. august 2009 satte hun igjen verdensrekord, denne gangen med 5,06 meter, da hun vant et Golden League-stevne i Zürich. Hun greide denne høyden på første forsøk.

Isinbajeva holder også verdensrekorden innendørs med 5,01, satt i Stockholm 23.2.2012.

Hun blir kalt «Svalen fra Volgograd».

1. oktober 2008 ble hun gjennom en internettavstemning kåret til årets beste kvinnelige friidrettsutøver i Europa.

Isinbajeva er bosatt i Monaco og blir trent av Serhij Bubkas forhenværende trener Vitalij Petrov.

Hun er 1,74 meter høy og veier 64 kilogram.

Isinbajeva ble i 2009 tildelt Fyrsten av Asturias-prisen for sport.

## Referanser


## Eksterne lenker
* 
*
Sinai (fjell)

**Sinai** (hebraisk: **הַר סִינַי**, *Har Sīnay*; arameisk: ܛܘܪܐ ܕܣܝܢܝ *Ṭūrāʾ dəSīnăy*), også kjent som *Jabal Musa* (جَبَل مُوسَىٰ, arabisk for «Mosesfjellet») er et fjellområde sør på Sinaihalvøya i Egypt. Det er en av flere mulige lokasjoner av det bibelske Sinaifjellet, stedet hvor Moses, ifølge jødisk tradisjon og *[[Tora]]*, samt *[[Bibelen]]* og *[[Koranen]]*, mottok de ti bud. Samaritansk religion henlegger isteden denne hendelsen til fjellet Gerisim.

Sinai er et moderat høyt fjell på 2 285 meter i nærheten av landsbyen Saint Catherine i regionen kjent i dag som Sinaihalvøya. Den er omgitt på alle sider av høyere topper i fjellkjeden som den er en del av. For eksempel ligger den ved siden av Gebel Katherina, som på 2629 meter over havet er den høyeste toppen i Egypt. Sinai består av alkaliske granitter trengte inn i forskjellige bergarter som vulkansk stein. De eksponerte bergartene stammer fra ulike dybder.

## [[Katarinaklosteret]]

Ved foten ligger Katarinaklosteret dedikert til Katarina av Alexandria hvor det fortsatt er greske munker. Klosteret har en basilika med en apside med mosaikk som antakelig er laget mellom 548 da Keiserinne Theodora døde og 565 som var Keiser Justinians dødsår. Mosaikken viser en transfigurasjonscene med Kristus flankert av disiplene Johannes, Jakob og Peter, og Elias og Moses. 

I biblioteket er det laget en utstilling med de mest kjente ikonene fra klosteret. Det lå langt inne i ørkene ved Sinaifjellets fot, og en del av ikonmaleriene ble derfor ikke ødelagt under billedstriden eller ikonoklasmen  på 700 og 800-tallet i Det bysantinske rike. De har dermed stor betydning for kunnskapen om hvordan Kristus ble malt før ikonoklasmen.

## Turisme

Sinaifjellet og klosteret er blitt utfluktsmål for turistene, og der er turer opp på fjellet om natten med guider slik at turistene skal oppleve soloppgangen fra fjellet. Klosteret er heller ikke det fredfulle stedet det en gang var. Her er ca. 1000 turister som besøker det hver dag og blir skysset igjennom kirken så fort som mulig. Det er ikke tillatt å stanse eller å ta fotografier inne i kirken. I 2005 var det restaureringsarbeider i apsiden.

## Bestigning
Det er to hovedveier til toppen. Den lengre og grunnere ruten, Siket El Bashait, tar omtrent 2,5 timer til fots, selv om kameler kan brukes. Den brattere og mer direkte ruten (Siket Sayidna Musa) er opp de 3750 «bottrinnene» i ravinen bak klosteret.

## Bilder

Fil:Munk.sinai.jpg|Munk ved Katharinaklosteret
File:MtSinaiJune2006.JPG|Soloppgang 
File:جبل موسى.jpg|Utsyn fra toppen
File:NearSinaiTop.JPG|De siste få meterne å klatre


## Referanser


## Eksterne lenker
* 
* Sinai
*  Bilde av apsiden i kirken
Shepherd’s Bush undergrunnsstasjon

**Shepherd's Bush undergrunnsstasjon** kan vise til to stasjoner i Londons undergrunnsbane:

*Shepherd's Bush undergrunnsstasjon (Central)
*Shepherd's Bush Market undergrunnsstasjon
TF

**TF** har flere betydninger:

*Det teologiske fakultet (UiO) (**TF**)
*Televerkets forskningsinstitutt (**TF**)
*Trøndernes Fagforening (**TF**) 
*Tjen folket (**TF**) – ei marxist-leninistisk gruppe
*Tverrpolitisk Folkevalgte (**TF**)
Warren Street undergrunnsstasjon

**Warren Street undergrunnsstasjon** er en stasjon i Londons undergrunnsbane. Den betjener Northern-linjen og Victoria-linjen, og ligger i kollektivsone 1.

## Historie
Stasjonen ble åpnet 22. juni 1907 som en del av *Charing Cross, Euston & Highgate Railway*. Den het da *Euston Road*, og dette navnet er fortsatt synlig i flisleggingen på Northern-linjens plattform. Navnet ble endret til Warren Street allerede året etter. Den nåværende bygningen er et resultat av ombygging da man installerte rulletrapper. Victoria-linjens plattform åpnet 1. desember 1968. 

Under terrorangrepet i London 21. juli 2005 gikk en av bombene av ved Warren Street stasjon. Ingen ble skadet.

## Stasjonen
Komplekset har fire nivåer. På bakkenivå er det to separate inn- og utganger, og billetthall. Tre rulletrapper går ned til neste nivå, hvor man må velge hvilken linje man skal til. Deretter går det to rulletrapper til Nortern-linjen på neste nivå, og to til Victoria-linjen på det nederste. 

Plasseringen av sporene på Victoria-linjen er motsatt av det vanlige; man kjører på høyre side i motsetning til det vanlige engelske systemet. Dette skyldes at det på denne måten er lettere å organisere overgang mellom de to linjene, og at neste stasjon, Euston også har samme ordning. 

Fra stasjonen er det kort gangavstand østover til Euston Square undergrunnsstasjon på Hammersmith & City-, Metropolitan- og Circle-linjene.

|}
## Eksterne lenker
* Warren Street Underground Station Transport for London (Engelsk)
Shepherd’s Bush Market undergrunnsstasjon

**Shepherds Bush Market undergrunnsstasjon** er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2.

En annen stasjon, Shepherd's Bush, ligger like ved, men betjener Central-linjen og London Overground. Begge stasjoner brukes blant annet av de som skal se Queens Park Rangers FCs og London Wasps Rugby Unions hjemmekamper på Loftus Road Stadium.

Den opprinnelige Shepherd's Bush-stasjonen ble stengt i 1914 for å bli erstattet av to nye stasjoner som åpnet 1.

Under terrorangrepet i London 21. juli 2005 inntraff en av eksplosjonene ved denne stasjonen. Ingen ble skadet.

|}
## Referanser


## Eksterne lenker
* Shepherd's Bush Market Underground Station Transport for London (Engelsk)
Shepherd’s Bush

**Shepherd's Bush** er et område i distriktet Hammersmith and Fulham i det vestlige London. Området grenser til Hammersmith i sør, Notting Hill i øst og Ealing i vest. Det er lokalisert 7,9 km vest for Charing Cross, og identifisert som et betydelig storbysentrum innenfor London-planen.

Hjertet av området er Shepherd's Bush Green, en stor triangelformet gresseng omgitt av trær og gater, med et par tennisbaner. Det betjenes av to undergrunnsstasjoner, Shepherd's Bush på Central-linjen og Shepherd's Bush Market undergrunnsstasjon på Hammersmith & City-linjen, men det er fem minutters gange mellom de to stasjonene. Parallelt med, og delvis under, sporene til Hammersmith & City-linjen ligger det et stort, permanent marked, hvor det selges dagligvarer, tilberedt mat, klær og nips. BBC Television Centre ligger like i nærheten.

## Historie
Stedsnavnet Shepherd's Bush, som kan oversettes direkte som «Gjeterens busk», er antatt å ha sin opprinnelse til et felles land som ble benyttet under framtredende busk som hvilested for gjeterne på vei til markedet i Smithfield i City of London. Imidlertid kan ikke dette bli bekreftet, og en annen teori er at det kan ha vært en forbindelse til en person som faktisk het Shepherd.

Det er bevis på menneskelig bosetning som kan bli sporet tilbake til jernalderen. Stedsnavnet Shepherd's Bush er dokumentert i 704 da landet ble kjøpt av Waldhere, biskop av London, som en del av eiendommen Fulanham.

Et kart over London som er datert 1841 viser at Shepherd's Bush er i stor grad ikke urbant utviklet og er hovedsakelig et ruralt, landlig område sammenlignet Hammersmith som er raskt utviklet. Boligutviklingen begynte mot slutten av 1800-tallet da Londons befolkning økte raskt. I 1904 ble den katolske kirken Holy Ghost and St Stephen bygget og fullført i gotisk stil, med en fasade med triple gavler og i portlandstein.

## Referanser


## Eksterne lenker
* The Shepherd's Bush Blog
* Shepherd's Bush Local Information
Shepherd’s Bush undergrunnsstasjon (Central)

**Shepherd's Bush undergrunnstasjon** er en stasjon i Londons undergrunnsbane. Den betjener Central-linjen, og ligger i Shepherd's Bush i kollektivsone 2. 

En annen stasjon, Shepherd's Bush Market, ligger i nærheten. Denne stasjonen betjenes av Hammersmith & City-linjen. Begge stasjoner brukes blant annet av de som skal se hjemmekampene til Queens Park Rangers FC og London Wasps Rugby Union på Loftus Road Stadium.

Stasjonen åpnet i juni 1900, og var opprinnelig vestlig endestasjon for *Central London Railway*. Nord for stasjonen lå linjens kraftstasjon og Wood Lane-depotet, som kunne nås gjennom en enkeltsporet tunnel. I 1908 ble linjen forlenget til den nå nedlagte Wood Lane undergrunnsstasjon. Denne ble i 1947 erstattet av White City.

|}
## Eksterne lenker
* Sheperd's Bush (Central) Underground Station Transport for London (Engelsk)
Reliant

**Reliant** var en britisk bilprodusent etablert i 1935.  De holdt til ved Tamworth i Staffordshire, men i 2001 flyttet de til Cannock. Kort tid etter avsluttet de produksjonen.

Selskapet er mest kjent for å bygge spesialkjøretøyer med karosseri av glassfiber.  Mest kjent for nordmenn er kanskje trehjulingen Reliant Regal Supervan som kjøres av figuren Mr. Beans «nemesis» i TV-programmene.

Reliants ekspertise innen glassfiberproduksjon har gjort at de produserer karosserier for andre produsenter også, for eksempel rallybilen Ford RS200 og de kjente London-taxiene.

## Modeller

* Fox
* Kitten
* Robin
* Rebel
* Regal
* Rialto
* Sabre
* Scimitar
* Reliant SS1
* TW9 

## Eksterne lenker
*  (engelsk)
Saturn (bil)

:*Se også [[Saturn (andre betydninger)]]*

**Saturn** var et amerikansk bilmerke, eid av General Motors. Det ble lansert i 1990, delvis som et svar på importen av mindre japanske biler på det amerikanske markedet.

Saturn var kjent for å bruke plast i karosseriet, både for å gjøre bilene mer motstandsdyktige mot småbulker og for å gjøre de lettere å endre fra modell til modell. Saturns siste kjøretøyer var Saturn Aura, Saturn VUE og Saturn Outlook. GM fortsatte å produsere 2010-modeller av AURA, VUE, og Outlook for leiebilmarkedet. Salg av alle Saturn-modeller stoppet imidlertid i 2009.

## Modeller
* Saturn S-series – kompakt
* Saturn ION – kompakt
* Saturn L-series – mellomstørrelse
* Saturn Aura – mellomstørrelse
* Saturn VUE – SUV
* Saturn TBD – større SUV
* Saturn Relay – minivan
* Saturn Sky – roadster/sportsbil

## Eksterne lenker
*
Bhutansk ngultrum

**Bhutansk ngultrum** er myntenheten i Bhutan. Kursen på ngultrum er bundet til indisk rupi, dette skyldes Bhutans nære forbindelse til India. India mottar ca. 90&nbsp;% av Bhutans eksport, og leverer ca. 77&nbsp;% av Bhutans import (2020).

Inntil Bhutan ble åpnet for omverdenen i 1961, fantes det ingen pengeøkonomi i landet. Det var en begrenset byttehandel vis-à-vis India og Tibet, mens all innenlandsk handel foregikk som byttehandel. Selv etter 1961 fantes det ikke en egen bhutansk valuta, men indiske rupi ble tatt i bruk og har vært gyldig betalingsmiddel siden. Et finanssekretariat ble opprettet på 60-tallet, og ble videreført som et Finansdepartement fra 1968.

Bank of Bhutan ble også etablert i 1968, som landets første bank. Pengesedler ble introdusert i 1974, og i 1975 ble *Royal Insurance Corporation of Bhutan* etablert. I 1982 etablerte man ved særlov *Royal Monetary Authority* som Bhutans sentralbank. I 1988 ble *Bhutan Development Finance Corporation* etablert, og med *Royal Securities Exchange* i 1993 ble et nasjonalt kapitalmarked etablert.

Landets første privateide bank, *The Bhutan National Bank* åpnet i 1996.

## Referanser


## Eksterne lenker
* Royal monetary authority. Avbildninger og forklaringer av motivene
* banknoteworld.com
* Utenrikshandelsstatistikk.
* Analysis of Pegged Exchange Rate Between Bhutan and India
SsangYong

**SsangYong** er et sørkoreansk bilmerke som ble grunnlagt i 4. mars 1954.

SsangYong Motor er den fjerde største bilprodusenten i Sør-Korea. Det ble stiftet som Hadonghwan Motor Company i 1954, og begynte med å bygge jeeper for den amerikanske hæren. Fra 1976 bygde de forskjellige spesialkjøretøyer.  I 1977 ble de hetende Dong-A Motor, men ble tatt over av SsangYong Business Group og navnet endte opp som SsangYong Motor. Navnet betyr «tvillingdrager».  I 1991 startet de teknisk samarbeid med britiske Panther Westwinds.

I 1997 kjøpte Daewoo Motors seg inn, bare for å selge igjen i 2000 da konsernet fikk økonomiske problemer. Sent i 2004 kjøpte den kinesiske bilprodusenten SAIC (Shanghai Automotive Industry Corporation) seg opp til en 49% aksjeandel i SsangYong Motors Company.

## Modeller importert til Norge
Alle modellene importeres av DAF Norge som er offisiell importør av SsangYong.
* SsangYong Rexton – SUV (siden 2001)
* SsangYong Rodius – flerbruksbil (siden april 2004)
* SsangYong Kyron – SUV (siden august 2005)
* SsangYong Actyon Sports – Pick-up (siden mars 2006)
* SsangYong Korando – SUV - (siden 1983)
* SsangYong Musso
* SsangYong Family

## Eksterne lenker
* 
* SsangYong Den norske importørens hjemmeside
* SsangYong eierforum med mye nyttig informasjon
* Ssangyong Owners Club
21. etappe i Tour de France 2005

**21. etappe i TDF 2005** ble vunnet av kasakhen Alexander Vinokourov. Like foran australske Brad McGee og Fabian Cancellara. *Vino* og McGee klarte å komme seg løs fra hovedfeltet ca. 2 kilometer fra mål. Sekunder bak kom hovedfeltet med Robbie McEwen i spissen. Thor Hushovd som hadde et forsprang på 21 og 15 poeng tapte henholdsvis 5 og 3 poeng til sine hovedkonkurrenter, Robbie McEwen og Stuart O'Grady. Dermed kunne Hushovd som første nordmann noensinne trekke på seg en trøye etter Tourens siste etappe. Lance Armstrong ble historisk ved å ta sin 7. sammenlagtseier på rad i Tour de France (1999–2005). Les mer om TDF 2005

## [[Corbeil-Essonnes]] – [[Paris]], [[Champs-Élysées]]
***Etappe:** 21
***Dato:** 24. juli 
***Lengde:** 144.5 km
***Norske resultater:**
:7. Thor Hushovd
:33. Kurt-Asle Arvesen
***Gjennomsnittshastighet:**39.239 km/t

### Grønn trøye

**1. mellomsprint** i Chatanay-Malabry (75 km)

**2. mellomsprint** i Haut des Champs-Élysées (107 km)

### Klatretrøye
**[[Côte de Gif-sur-Yvette]]** Kategori 4 (57.5 km)

## Eksterne lenker
* Etappebeskrivelse og recap på cyclingnews.com
Franz Rosenzweig

**Franz Rosenzweig** (født 25. desember 1886 i Kassel, død 10. desember 1929 i Frankfurt am Main) var en tysk filosof,  og en av de mest innflytelsesrike moderne jødiske religiøse tenkere.

Han ble født i en overveiende assimilert jødisk familie i Kassel, som kun i liten grad fulgte jødiske tradisjoner. Hans utdannelse var hovedsakelig sekulær, og han studerte historie og filosofi ved universitetene i Göttingen, München og Freiburg.

Mens han arbeidet med sin doktoravhandling om den tyske filsofen Georg Wilhelm Friedrich Hegel, reagerte Rosenzweig på Hegels idealisme, og gikk heller inn for en eksistensialistisk tilnærmelse.

Rosenzweig vurderte en tid å konvertere til kristendommen, under innflytelse fra familiemedlemmer og venner som hadde gjort det samme, men fra 1913 begynte han å beskjeftige seg med jødisk filosofi. Hans brev til vennen Eugen Rosenstock-Huessy, som selv hadde konvertert fra jødedommen til kristendommen, har blitt publisert som *Jødedom til tross for kristendom*. Rosenzweig ble senere student hos Hermann Cohen.

Rosenzweigs hovedverk, *Stern der Erlösung*, forsøker å skildre forholdet mellom Gud, menneskeheten og verden. Han kritiserer vestlig filosofi, særlig Hegels, på et etisk grunnlag.

Rosenzweig samarbeidet også med Martin Buber, en annen jødisk tenker, om en kontroversiell nyoversettelse av det gamle testamente fra hebraisk til tysk.

Han grunnla dessuten det som ble kjent som Lehrhaus, en institusjon hvor jøder kunne gjenoppdage og studere sin jødiske arv. Lehrhaus utdannet mange fremstående jødiske intellektuelle frem til nazistene  stengte det.

## Verker (utvalg)
* *Hegel und der Staat*, 1920
* *Bildung und kein Ende*, 1920
* *Der Stern der Erlösung*, 1921
* *Das Büchlein vom gesunden und kranken Menschenverstand* 1922
* *Sechzig Hymnen und Gedichte des Jehuda Halevi*, 1924
* *Die fünf Bücher der Weisung*, 1925
* *Zweistromland*, 1926
* *Briefe eines Nichtzionisten an einen Antizionisten*, 1929

## Referanser
Jess Thorup

**Jess Thorup** (født 21. februar 1970 i København) er en dansk fotballtrener og tidligere fotballspiller som er hovedtrener for den tyske klubben .

Han er mest kjent i Norge for sitt spill for Hamarkameratene. Thorup var spiss, og hadde tidligere spilt for Odense Boldklub, KFC Uerdingen 05, FC Tirol Innsbruck og Esbjerg fB.

Han kom til Ham-Kam i juli 2005, på utlån fra Esbjerg fB, hvor han var kaptein. Han debuterte mot Vålerenga 23. juli 2005, og skåret kampens siste mål. 

Etter sesongen 2005 ble han assistenttrener i Esbjerg. Da Troels Bech fikk sparken i november 2008 tok han midlertidig over som hovedtrener.

## Meritter
* 1989 – Gullmedalje med OB
* 1991 – Pokalvinner med OB
* 1993 – Sølvmedalje med OB (25 Superligakamper)
* 1993 – Pokalvinner med OB
* 1996 – Bronsemedalje med OB (31 Superligakamper)
* 2004 – Bronsemedalje med Esbjerg fB (33 Superligakamper)

## Referanser


## Eksterne lenker
* 
* EFB.dk – Thorups spillerprofil hos Esbjerg forenede Boldklubber
* NIFS.no – Thorups spillerprofil hos Norsk & Internasjonal Fotballstatistikk
* HamKam.no – Thorups spillerprofil hos Hamarkameratene
Smart (bilmerke)

**smart** er et bilmerke lansert av av tyske Daimler AG i 1998. 

Ifølge fabrikken var det i 1972 at Daimler fremsatte «smart» som et konsept for små bybiler, i 1981 videreført som *Nahverkehrsfahrzeug* (nærkjøretøy).  I 1994 inngikk de samarbeid med den sveitsiske klokkefabrikanten Swatch og lanserte *Swatch Mercedes ART* (=SMART) som ledet til første konsept presentert på bilmessen i Frankfurt i 1997.

Siden 2019 er det eid av Mercedes-Benz AG og kinesiske Geely Automobile med navnet **Smart Automobile Co, Ltd.**

## Modeller
* smart City
* Smart Fortwo (2007–15), som coupé, cabrio og Crossblade
** Under navnet City-coupé og Ciy-cabrio til 2002
* Smart Roadster (2002–05) som coupé og cabrio
* Smart Forfour
* Smart Formore, liten SUV – ikke satt i produksjon
* smart #1 (2023–)
* smart #3 (2024–)
* smart #5 (2025–)
## Referanser


## Eksterne lenker
*
Franco Pellizotti

**Franco Pellizotti** (født 1978) er en italiensk syklist.

Pellizotti begynte å sykle profesjonelt i 2001 for *Alessio*.

Like før Giro d'Italia 2010 ble han utestengt på grunn av uregelmessigheter i sitt biologiske pass, men ble klarert av italienske dopingmyndigheter i oktober. UCI anket til CAS, og fikk medhold, og utestengelsen gjaldt til mai 2012.

Han la opp etter 2018-sesongen.

## Meritter

;2001 
: 20.-plass sammenlagt Vuelta a España (beste italiener)
;2002 
: Etappeseier Tirreno-Adriatico
: Etappeseier Baskerland rundt
: Tour de Frioul
: Etappeseier Polen rundt 
;2003 
: 2.-plass Milano-Torino
: 9.-plass sammenlagt Giro d'Italia
;2004 
: Gran Premio di Chiasso
: 11.-plass sammenlagt Giro d'Italia
;2005 
: Etappeseier og sammenlagt Settimana internazionale di Coppi e Bartali
;2006 
: Etappeseier og 8.-plass sammenlagt Giro d'Italia
;2007 
: Etappeseier og poengkonkurransen Paris-Nice
: Memorial Marco Pantani
;2008 
: Etappeseier og 4.-plass sammenlagt Giro d'Italia
;2009 
: Etappeseier og 3.-plass sammenlagt Giro d'Italia
: Klatretrøyen og rittets mest offensive rytter Tour de France
;2012
:  Italiensk mester i landeveisritt

## Referanser


## Eksterne lenker
* 
*
Luciano Pagliarini

**Luciano André Pagliarini Mendonca** (født 1978) er en av Brasils fremste syklister.

Han vant 5. etappe i ENECO Tour 2007, og var dermed første brasilianer med en seier i UCI ProTour. Senere samme år vant han en etappe i Tour of Missouri. I 2008 vant han 6. etappe i Tour of California, foran Juan Jose Haedo og Paolo Bettini. To dager før landeveisrittet i OL 2008 ble han diagnostisert med nyrestein, men fullførte og endte opp på sisteplass. Han la opp etter 2010-sesongen.

## Lag
* Lampre2001–2004
* Liquigas-Bianchi (2005)
* Saunier Duval (2006–2008)
* Scott-Marcondes Cesar-Sao José Dos Campos (2010)	

## Referanser


## Eksterne lenker
*